Kultalinnan iloja ja ihmeitä
Ja kuningas ja kuningatar lapset
 salista toiseen huoneeseen nyt vievät,
 on siellä kultakutrit pikku prinssit
 ja prinsessat niin soreat ja sievät.

 Ja lapset istua saa kohta pöytään
 ja monenlaiset herkut heille tuodaan,
 leluilla komeilla ja kultaisilla
 sen jälkeen heidän leikkiäkin suodaan.

 Ja leluja kun kultaisia pitää
 näin ovat ominaan he saaneet noita,
 on heistä niinkuin hekin olisivat
 nyt pikku prinssejä ja prinsessoita.